นายกรัฐมนตรี มอบนโยบายรัฐบาลต่อผู้บริหารระดับสูง เน้นการทำงานอย่างบูรณาการคำนึงถึงแผนคนและแผนงาน ยึดประโยชน์ประชาชนและประเทศชาติเป็นหลัก
นายกรัฐมนตรี มอบนโยบายรัฐบาลต่อผู้บริหารระดับสูง เน้นการทำงานอย่างบูรณาการคำนึงถึงแผนคนและแผนงานยึดประโยชน์ประชาชนและประเทศชาติเป็นหลักพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธาน การประชุมชี้แจงนโยบายรัฐบาลต่อผู้บริหารระดับสูง ณ ห้องแกรนด์ ไดมอนด์ บอลรูม อาคารอิมแพ็ค ฟอรั่ม เมืองทองธานี นานกรัฐมนตรีเริ่มการมอบนโยบายว่า การดำเนินการของทุกหน่วยงานจะต้องคำนึงถึงหลักการบูรณาการ คำนึงถึงแผนคนแผนงาน ยึดประโยชน์ของประเทศและประชาชนเป็นหลัก สร้างความร่วมมือทุกภาคส่วน หากทุกคนคำนึงถึงประเทศทุกอย่างจะสามารถเดินหน้าไปตามเป้าหมายได้ พร้อมกันนี้ฝากกับทุกกระทรวงเน้นการสร้างความเข้าใจกับประชาชนและสร้างการมีส่วนร่วมในทุกๆด้านนายกรัฐมนตรีกล่าวถึงว่าวันนี้ขอให้ทุกคนให้เวลารัฐมนตรีแต่ละคนได้ทำงานขณะที่ส่วนตัวนั้นมีความสุขที่ได้ร่วมงานกับคณะรัฐมนตรีเพราะได้เห็นว่าทุกคนมีความตั้งใจที่จะทำงานให้กับประชาชนทั้งนี้ต้องขอความร่วมมือจากทุกฝ่ายจากพรรคการเมืองไม่ว่าจะเป็นรัฐบาลหรือฝ่ายค้านในการทำหน้าที่เพื่อประเทศชาติเป็นหลักนายกรัฐมนตรีกล่าวว่าวันนี้การดำเนินการทุกอย่างต้องคำนึงถึงความเห็นและความต้องการของประชาชนรวมถึงประเด็นการแก้ไขรัฐธรรมนูญที่ต้องมาจากการรับฟังความเห็นและที่สำคัญต้องไม่ทำให้เกิดความขัดแย้ง